Hlavička ZŠ resp. ZŠ s MŠ  ako zriaďovateľa
PRACOVNÁ NÁPLŇ ŠKOLSKÉHO PSYCHOLÓGA

Vykonáva odborné činnosti v rámci orientačnej  psychologickej diagnostiky, individuálneho,  skupinového  alebo  hromadného  psychologického  poradenstva,  psychoterapie,  prevencie  a  intervencie  k  deťom  a  žiakom  s  osobitným  zreteľom  na  proces  výchovy  a  vzdelávania  v  školách a školských zariadeniach; vykonáva aj odborné činnosti psychologického poradenstva  v  oblasti  rodinných,  partnerských  a  ďalších  sociálnych  vzťahov.  Poskytuje  psychologické  poradenstvo  a  konzultácie  zákonným  zástupcom  a  pedagogickým  zamestnancom  škôl  a  školských  zariadení.  Pripravuje  podklady  pre  odborných  zamestnancov  poradenských  zariadení.

· vykonáva odborné činnosti v rámci orientačnej  psychologickej diagnostiky, individuálneho,  skupinového  alebo  hromadného  psychologického  poradenstva,  psychoterapie,  prevencie  a  intervencie  k  deťom  a  žiakom  s  osobitným  zreteľom  na  proces  výchovy  a  vzdelávania  v  ZŠ a  materských škôl vo svojej územnej pôsobnosti,

· poskytuje individuálne a skupinové psychologické  služby, poradenstvo a konzultácie  v procese  výchovy a vzdelávania deťom, žiakom, zákonným zástupcom,  inkluzívnemu tímu základnej školy, pedagogickým zamestnancom materských škôl vo svojej územnej pôsobnosti,

· uskutočňuje odbornú psychologickú starostlivosť žiakom s ťažkosťami v učení a v správaní, zdravotne znevýhodneným žiakom a žiakom zo sociálne znevýhodneného prostredia,

· aktívne sa podieľa na preventívnych aktivitách v rámci plánu činnosti ZŠ a príslušného CPPPaP,

· v spolupráci s MŠ, komunitnými centrami a príslušným centrom pedagogicko-psychologického poradenstva a prevencie (CPPPaP)  realizuje a vyhodnocuje depistážne screeningové vyšetrenia u detí predškolského veku a následne odporúča k stimulácii identifikované oslabené oblasti dieťaťa, 

· spolupodieľa sa na vytváraní IVVP pre žiakov so ŠVVP,

· zúčastňuje sa zápisu žiakov do 1.ročníkov a metodicky usmerňuje prípadné nedostatky, upozorňuje na integráciu zdravotne oslabených žiakov a ich dokumentáciu a následne odporúča zákonnému zástupcovi dieťaťa odborné vyšetrenie v príslušnom centre výchovného poradenstva a prevencie,
· poskytuje individuálnu a skupinovú psychologickú starostlivosť žiakom v krízových sociálnych a životných situáciách v súvislosti s drogovou závislosťou a inými sociálno-patologickými javmi,

· aktívne spolupracuje s odbornými zamestnancami centier výchovného poradenstva a prevencie a pripravuje podklady potrebné k vyšetreniu žiaka ZŠ, v ktorej pôsobí,
· systematicky sa vzdeláva a sleduje nové prístupy a trendy v odborných oblastiach súvisiacich s náplňou, poslaním a koncepciou ZŠ,

· vedie presnú evidenciu riešených prípadov v rámci individuálnej a skupinovej činnosti,
· v súvislosti s implementáciou aktivít národného projektu PRINED aktívne  spolupracuje s členmi skupiny hlavných expertov inklúzie (HEI)  a supervízorom z CPPPaP
· spolupodieľa sa na činnostiach súvisiacich s evalváciou NP PRINED

